Up-608/03
Natisni
Opravilna št.:
Up-608/03
Datum odločitve:
17. 11. 2004
ECLI:
ECLI:SI:USRS:2004:Up.608.03
Akt:
Ustavna pritožba A. A. zoper sodbo in sklep Višjega sodišča v Ljubljani št. II Cp 1686/2002 z dne 6. 8. 2003 v zvezi s sodbo in sklepom Okrajnega sodišča v Kranju št. P 109/2002 z dne 7.

10. 2002
Izrek:
Ustavna pritožba A. A. zoper sodbo in sklep Višjega sodišča v Ljubljani št. II Cp 1686/2002 z dne 6. 8. 2003 v zvezi s sodbo in sklepom Okrajnega sodišča v Kranju št. P 109/2002 z dne 7.

10. 2002 se ne sprejme.
Evidenčni stavek:
Ustavno sodišče ustavne pritožbe ne sprejme v obravnavo, če pritožnik samo zatrjuje kršitve človekovih pravic in temeljih svoboščin, vendar jih ne izkaže. Za utemeljitev ustavne pritožbe tudi ne zadostuje razlog, da se pritožnik ne strinja z dokazno oceno sodišč.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 9. 2003
Vrsta odločitve:
sklep
Vrsta rešitve:
nesprejem ustavne pritožbe
Dokument:
US24079
Up-608/03-9
17. 11. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 26. oktobra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo in sklep Višjega sodišča v Ljubljani št. II Cp 1686/2002 z dne 6. 8. 2003 v zvezi s sodbo in sklepom Okrajnega sodišča v Kranju št. P 109/2002 z dne 7.
10. 2002 se ne sprejme.
Obrazložitev
1. Okrajno sodišče v Kranju je z izpodbijano sodno odločbo razsodilo, da sklep o izvršbi istega sodišča št. I 2001/01388 z dne 9. 8. 2001 ostane delno v veljavi v 1. in 3. točki izreka, tako da je ustavni pritožnik (v pravdi toženec) dolžan tožeči stranki plačati posamezne zapadle zneske z zamudnimi obrestmi od dneva zapadlosti dalje, ter stroške postopka. Ti zneski se nanašajo na neplačano najemnino in obratovalne stroške v zvezi z uporabo stanovanja, v katerem ustavni pritožnik prebiva.
2. Pritožnik navaja, da so mu bile kršene pravice iz 3., 14., 18., 21., 30., 34., 35., 50., 45., 52., 53., 67., 72. in 78. člena Ustave. Zaradi prometne nesreče naj bi ostal brez dohodkov, zato naj tudi ne bi bil zmožen plačevati stroškov, ki se nanašajo na uporabo stanovanja.
3. Pritožnik zmotno razume pravno naravo ustavne pritožbe, ko skuša v njej uveljavljati svoje videnje dejanskega stanja, s katerim v pravdi ni uspel. Ustavna pritožba namreč ni še ena stopnja pravdnega postopka. Ustavno sodišče se v postopku ne more spuščati v presojo materialnopravne ali procesnopravne pravilnosti izpodbijanih sodnih odločb in tudi ne v dokazno oceno sodišč. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče izpodbijano sodno odločbo preizkusi le glede vprašanja, ali so bile z njo kršene človekove pravice ali temeljne svoboščine.
4. Pritožnik sicer našteva člene Ustave, s katerimi naj bi bila izpodbijana sodna odločba v neskladju, vendar kršitev človekovih pravic ali temeljnih svoboščin ne izkaže. Zgolj pritožnikovo nestrinjanje z dokazno oceno sodišč pa ne zadošča za utemeljitev ustavne pritožbe.
5. Ker z izpodbijanimi sodnimi odločbami očitno niso bile kršene človekove pravice in temeljne svoboščine, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger